Kalinini rajoon (Tallinn)

Kalinini rajoon oli Tallinna linnarajoon, mis eksisteeris aastatel 1945–1991. Aastatel 1991–1993 oli sama linnarajooni nimi Põhjarajoon. Eesti Nõukogude Sotsialistliku Vabariigi konstitutsiooni § 124. kohaselt oli Riigivõimuorganiteks linnades, rajoonides, Tallinna linnarajoonides, alevites ja maa-asulates vastavad rahvasaadikute nõukogud ning § 132. kohaselt Kohalike rahvasaadikute nõukogude täitvateks ja korraldavateks organiteks olid nende poolt saadikute hulgast valitavad täitevkomiteed.  Pikemalt artiklites Tallinna Linna Kalinini rajooni Rahvasaadikute Nõukogu ja Tallinna Linna Kalinini rajooni RSN Täitevkomitee  Pikemalt artiklis EKP Tallinna Linna Kalinini rajooni Komitee Kalinini rajoon hõlmas Kopli, Kalamaja, Pelgulinna, Pelguranna, Väike-Õismäe, Kakumäe poolsaare, Tiskre, Rocca al Mare ja Harku järve ümbruse. Piiriks Oktoobri rajooniga olid Harku paemurru raudteeharu, Paldiski maantee, Toompuiestee (siis J. Gagarini puiestee) ja Põhja puiestee. Kopli rajoon moodustati 18. mail 1945 Eesti NSV Ülemnõukogu Presiidiumi seadlusega Tallinna linna rajoneerimise kohta ning oli sel ajal üks neljast Tallinna linnarajoonist koos Nõmme rajooni, Kesklinna rajooni ja Mererajooniga. Rajoon moodustati 18. mail 1945 ja kandis kuni 1. juulini 1946 Kopli rajooni nime. Kopli rajooni kuulus linna loodepoolne osa koos Kopliga, mille piirideks on Mustjõgi Kopli lahte suubumise kohast Paldiski maanteeni, Paldiski maantee, Toompuiestee ja Rannamäe tee Suurtüki tänavani, raudtee maa-ala ja Rannamäe vaheline piir ning selle pikendus Põhja puiesteeni, Põhja puiestee kuni Mere puiesteeni ning Mere puiestee Tallinna laheni. Kalinini rajoon sai lõplikud piirid 1975. aastal. Kalinini rajooni pindala oli 32,3 km². Kalinini rajooni piirkond oli jaotatud 1971. aastast valimisringkondadeks: Tallinna valimisringkond nr. 1: Linna osa, mille piiriks oli Endla tänav Kosmonaut Gagarini puiesteest raudteeni, raudtee Paldiski maantee majani nr. 23-a (välja arvatud), Paldiski maantee (majad välja arvatud) Ao tänavani, Ao tänav Adamsoni tänavani, Adamsoni tänav (majad kaasa arvatud) Kosmonaut Gagarini puiesteeni, Kosmonaut Gagarini puiestee Endla tänavani. Tallinna valimisringkond nr. 2: Linna osa, mille piiriks oli Kosmonaut Gagarini puiestee alates Adamsoni tänavast Balti jaamani, raudtee Balti jaama juurest Rohu tänavani, Rohu tänav Saue tänavani, Saue tänav (majad kaasa arvatud) Ristiku tänavani, Ristiku tänav Telliskivi tänavani, Telliskivi tänav Paldiski maanteeni, Paldiski maantee Tulika tänavani, Tulika tänav (majad välja arvatud) Endla tänavani, Endla tänav raudteeni, raudtee Paldiski maantee majani nr. 23-a (kaasa arvatud), Paldiski maantee (majad kaasa arvatud) Ao tänavani, Ao tänav Adamsoni tänavani, Adamsoni tänav (majad välja arvatud) Kosmonaut Gagarini puiesteeni. Tallinna valimisringkond nr. 3: Linna osa, mille piiriks oli Endla tänav Tulika tänavast Paldiski maanteeni, Paldiski maantee rajooni piirini, rajooni piir Kopli laheni, rannajoon Kolde puiesteeni, Kolde puiestee (majad välja arvatud) Ädala tänavani, Ädala tänav (majad kaasa arvatud) Paldiski maanteeni, Paldiski maantee (majad kaasa arvatud) Tulika tänavani, Tulika tänav (majad kaasa arvatud) Endla tänavani. Tallinna valimisringkond nr. 4: Linna osa, mille piiriks oli Kolde puiestee (majad välja arvatud) Ädala tänavani, Ädala tänav (majad välja arvatud) Paldiski maanteeni, Paldiski maantee (majad välja arvatud) Telliskivi tänavani, Telliskivi tänav Ristiku tänavani, Ristiku tänav Auna tänavani, Auna tänav (majad välja arvatud) Marxi puiesteeni, Marxi puiestee (majad välja arvatud) Kolde puiesteeni. Tallinna valimisringkond nr. 5: Linna osa, mille piiriks oli Ristiku tänav Orase tänavani, Orase tänav (majad välja arvatud) Taime tänavani, Taime tänav (majad välja arvatud) raudteeni, raudtee Balti jaamani, raudtee Balti jaama juurest Rohu tänavani, Rohu tänav Saue tänavani, Saue tänav (majad välja arvatud) Ristiku tänavani. Tallinna valimisringkond nr. 6: Linna osa, mille piiriks oli Kosmonaut Gagarini puiestee alates Balti jaama juurest Vaksali tänavani, Vaksali tänav Pika tänavani, Pikk tänav Põhja puiesteeni, Põhja puiestee majani nr. 27 (kaasa arvatud), mõtteline joon Tallinna laheni, rannajoon Vana-Kalamaja tänavani, Vana-Kalamaja tänav Johannes Käsperti tänavani, Käsperti tänav (majad kaasa arvatud) Kalinini tänavani, Mihhail Kalinini tänav (majad kaasa arvatud) Balti jaamani. Tallinna valimisringkond nr. 7: Linna osa, mille piiriks oli raudtee alates Balti jaamast kuni Kungla tänavani, Kungla tänav (majad välja arvatud) Kalevi tänavani, Kalevi tänav Graniidi tänavani, Graniidi tänav Nikonovi tänavani, Nikonovi tänav Vana-Kalamaja tänavani, Vana-Kalamaja tänav Käsperti tänavani, Käsperti tänav (majad välja arvatud) Kalinini tänavani, Kalinini tänav (majad välja arvatud) Balti jaamani. Tallinna valimisringkond nr. 8: Linna osa, mille piiriks oli Kalinini tänav alates Kungla tänavast Volta tänavani, Volta tänav (majad kaasa arvatud) ja Volta tänava mõtteline pikendus rannajooneni, rannajoon Vana-Kalamaja tänavani, Vana-Kalamaja tänav Nikonovi tänavani, Nikonovi tänav Graniidi tänavani, Graniidi tänav Kalevi tänavani, Kalevi tänav Kungla tänavani, Kungla tänav (majad kaasa arvatud) Kalinini tänavani. Tallinna valimisringkond nr. 9: Linna osa, mille piiriks oli Kalinini tänav alates Volta tänavast kuni majani nr. 94 (kaasa arvatud), mõtteline joon uue kalasadamani, rannajoon Volta tänava mõttelise pikenduseni, Voita tänav (majad välja arvatud) Kalinini tänavani. Tallinna valimisringkond nr. 10: Linna osa, mille piiriks oli mõtteline joon Kalinini tänava majast nr. 94 (välja arvatud) uue kalasadamani, Paljassaare rannajoon ja mõtteline joon uue kalasadama juurest Karl Marxi puiestee ja Kalinini tänava ristumiskohani, Marxi puiestee raudteeni, raudtee Kalinini tänava ja Volta tänava ristumiskohani, Kalinini tänav majani nr. 94 (välja arvatud). Tallinna valimisringkond nr. 11: Linna osa, mille piiriks oli mõtteline joon Marxi puiestee ja Kalinini tänava ristumiskohast uue kalasadamani, Paljassaare rannajoon ja Kopli rannajoon Ankru tänava mõttelise pikenduseni, Ankru tänava mõtteline pikendus ja Ankru tänav (majad kaasa arvatud) Kalinini tänavani, Kalinini tänav Uus-Maleva tänavani, Uus-Maleva tänav (majad numbritega 4 kuni 8 kaasa arvatud) Kalinini tänavani, Kalinini tänav Marxi puiestee ristumiskohani. Tallinna valimisringkond nr. 12: Linna osa, mille piiriks oli Kalinini tänav Marxi puiesteest Uus-Maleva tänavani, Uus-Maleva tänav (majad numbritega 4 kuni 8 välja arvatud) Kalinini tänavani, Kalinini tänav Ankru tänavani, Ankru tänav (majad välja arvatud) mõttelise pikendusega Kopli laheni, rannajoon Pelguranna tänavani, Pelguranna tänav Tšaikovski tänavani, Tšaikovski tänav (majad välja arvatud) Kangru tänavani, Kangru tänav (majad kaasa arvatud) Marxi puiesteeni, Marxi puiestee Kalinini tänavani. Tallinna valimisringkond nr. 13: Linna osa, mille piiriks oli Nikolai Nekrassovi tänav (majad välja arvatud) alates Marxi puiesteest Pelguranna tänavani, Pelguranna tänav Tšaikovski tänavani, Tšaikovski tänav (majad kaasa arvatud) Kangru tänavani, Kangru tänav (majad välja arvatud) Marxi puiesteeni, Marxi puiestee (majad välja arvatud) Nekrassovi tänavani. Tallinna valimisringkond nr. 14: Linna osa, mille piiriks oli Nekrassovi tänav (majad kaasa arvatud) alates Marxi puiesteest Pelguranna tänavani, Pelguranna tänav Herzeni tänavani, Herzeni tänav (majad kaasa arvatud) Marxi puiesteeni, Marxi puiestee (majad kaasa arvatud) Nekrassovi tänavani. Tallinna valimisringkond nr. 15: Linna osa, mille piiriks oli Herzeni tänav (majad välja arvatud) Marxi puiesteest Kopli laheni, rannajoon Kolde puiesteeni, Kolde puiestee (majad kaasa arvatud) Marxi puiesteeni, Marxi puiestee (majad kaasa arvatud) Auna tänavani, Auna tänav (majad kaasa arvatud) Ristiku tänavani, Ristiku tänav Orase tänavani, Orase tänav (majad kaasa arvatud) Taime tänavani, Taime tänav (majad kaasa arvatud) raudteeni, raudtee Marxi puiesteeni. 1989. aasta rahvaloenduse andmetel oli Kalinini rajoonis 118 654 elanikku. Neist oli eestlasi 45 544 (38,38%), venelasi 56 689 (47,78%), ukrainlasi 7065 (5,95%), valgevenelasi 3853 (3,24%), juute 801 (0,68%) ja soomlasi 785 (0,66%). Tallinna linnaosad#Tallinna linnarajoonid Eesti NSV-s Eesti NSV Teataja, nr 13, 20. oktoober 1954. lk 252 Juhannes Lepp sai EELK tänukirja, www.eestikirik.ee, 25.01.2006 Tallinna Linna Kalinini Rajooni RSN Täitevkomitee, Tallinn City Archives, TLA.R-3 Eesti NSV Teataja, nr. 22, 30. juuni 1945 Tallinn : lühientsüklopeedia. Tallinn, 1979, lk. 208 A ja O : taskuteatmik. Tallinn, 1987, lk. 231. Eesti NSV Ülemnõukogu valimisringkondade moodustamise kohta,Eesti Nõukogude Sotsialistliku Vabariigi Ülemnõukogu ja Valitsuse Teataja, 30. märts 1971 Nr. 12 (279) Eesti Vabariigi maakondade, linnade ja alevite rahvastik. 1. osa, Rahvaarv rahvuse, perekonnaseisu, hariduse ja elatusallikate järgi : 1989. a. rahvaloenduse andmed : statistikakogumik. Tallinn, 1990, lk. 32